Vermiste Pta-tiener gevindMarchain Mulder (Foto: Facebook) Marchain Mulder, die 17-jarige meisie van Pretoria wat vir sowat twee weke vermis was, is Donderdag ongedeerd gevind. Etresia van der Westhuizen, Marchain se ma, het Sondag aan Maroela Media gesê sy is rasend van bekommernis nadat haar dogter spoorloos verdwyn het. ŉ Grootskaalse soektog is van stapel gestuur om na dié leerder van die Hoërskool Gerrit Maritz te soek. Intussen het The Pink Ladies-organisasie Donderdagaand laat op Facebook bevestig Mulder is veilig tuis. “Sy is terug by die huis en ongedeerd. Baie dankie aan die polisie, ao. Baloyi, vriende en familie vir julle hulp. Nou kan die herstelpad begin,” het die organisasie in ŉ verklaring gesê. Geen verdere besonderhede oor Mulder se verdwyning is in dié stadium bekend nie.